KOMISSION ASETUS (ETY) N:o 3130/82,

annettu 24 päivänä marraskuuta 1982,

sokerialan tuonti- ja vientitodistusjärjestelmän soveltamista koskevista erityisistä yksityiskohtaisista säännöistä annetun asetuksen (ETY) N:o 2630/81 muuttamisesta

EUROOPAN YHTEISÖJEN KOMISSIO, joka

ottaa huomioon Euroopan talousyhteisön perustamissopimuksen,

ottaa huomioon sokerialan yhteisestä markkinajärjestelystä 30 päivänä kesäkuuta 1981 annetun neuvoston asetuksen (ETY) N:o 1785/81(), sellaisena kuin se on viimeksi muutettuna asetuksella (ETY) N:o 606/82(), ja erityisesti sen 13 artiklan 2 kohdan,

sekä katsoo, että

kolmansien maiden kanssa käytävä kauppa on viime aikoina asetuksen (ETY) N:o 1785/81 1 artiklan 1 kohdassa tarkoitettujen siirappien osalta kasvanut samalla kun maailmanmarkkinoilla on todettu suuria sokerin hintanoteerausten vaihteluita; tämän vuoksi olisi mukautettava komission asetuksen (ETY) N:o 2630/81(), sellaisena kuin se on muutettuna asetuksella (ETY) N:o 3027/81(), 8 artikla korottamalla vakuuksien määriä näiden siirappien todistuksissa, joissa tuki on vahvistettu ennakolta,

asetuksen (ETY) N:o 2630/81 9 artiklassa säädetään erityisesti, että yhteisen tullitariffin nimikkeeseen 17.01 kuuluvien sokerien 10 tonnia ylittävältä määrältä tuonti- ja vientitodistukset annetaan kolmantena hakemuksen jättöpäivää seuraavana työpäivänä; nykyisin tämä sääntö koskee kandisokereita ja maku- ja väriainetta sisältäviä sokereita; ottaen huomioon näiden tuotteiden erityisominaisuudet ja niiden kaupan vähyys, ne olisi jätettävä mainitun 9 artiklan soveltamisalan ulkopuolelle,

yhteisön perinteisen kolmansien maiden kanssa käytävän sokerikaupan perusteella on suotavaa säätää tietylle ajanjaksolle erityinen voimassaoloaika todistuksille, joita käytetään neuvoston direktiivin 69/73/ETY() 25 artiklan tai komission asetuksen (ETY) N:o 645/75() 9 artiklan mukaista lupaa seuraavalle raakasokerin tuonnille ja sitä edeltävälle vastaavan valkoisen sokerin viennille, ja

tässä asetuksessa säädetyt toimenpiteet ovat sokerin hallintokomitean lausunnon mukaiset,

ON ANTANUT TÄMÄN ASETUKSEN:

1 artikla

Muutetaan asetus (ETY) N:o 2630/81 seuraavasti:

1. Kumotaan 7 artikla.

2. Korvataan 8 artiklan 1 kohdan d alakohdan kolmannessa ja neljännessä luetelmakohdassa määrä "0,25 ECUa" ja määrä "1 ECU" määrällä "3,50 ECUa".

3. Korvataan 9 artikla seuraavasti:

"9 artikla

1. Yhteisen tullitariffin nimikkeeseen 17.01 kuuluvien sokerien 10 tonnia ylittävän määrän vienti- ja tuontitodistukset:

a) C-sokeria,

b) kandisokereita,

c) maku- tai väriaineita sisältäviä sokereita,

d) asetuksen (ETY) N:o 2782/76 mukaisesti yhteisöön tuotavia etuuskohtelun alaisia sokereita

lukuun ottamatta on annettava hakemuksen jättöpäivää seuraavana kolmantena työpäivänä, sanotun kuitenkaan rajoittamatta asetuksen (ETY) N:o 1785/81 22 artiklan soveltamista.

2. Jos tuonti- tai vientitodistusta haetaan kandisokereille ja maku- tai väriaineita sisältäville sokereille, on todistushakemuksen ja todistuksen 12 kohdassa oltava maininta kyseisestä tuotteesta ja 8 kohdassa olevan yhteisen tullitariffin numeron jälkeen ilmaisu ":sta" tai ":stä".

3. Jos todistushakemus koskee tuotteita, joihin sovelletaan 1 kohtaa ja joiden määrä on pienempi kuin 10 tonnia, asianomainen voi jättää vain yhden tällaisen hakemuksen samana päivänä ja samalle toimivaltaiselle viranomaiselle."4. Lisätään 10 artiklan 3 kohtaan toinen alakohta seuraavasti:

"Sellaiset valkoisen sokerin vientitodistukset ja raakasokerin tuontitodistukset, joiden hakemus on jätetty asetuksen (ETY) N:o 3183/80 14 artiklan 1 kohdan mukaisesti 1 päivän joulukuuta 1982 ja 30 päivän syyskuuta 1983 välisenä aikana, ovat voimassa tähän jälkimmäiseen päivään asti."

2 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 24 päivänä marraskuuta 1982.

Komission puolesta

Poul DALSAGER

Komission jäsen

() EYVL N:o L 177, 1.7.1981, s. 4

() EYVL N:o L 74, 18.3.1982, s. 1

() EYVL N:o L 258, 11.9.1981, s. 16

() EYVL N:o L 302, 23.10.1981, s. 22

() EYVL N:o L 58, 8.3.1969, s. 1

() EYVL N:o L 67, 14.3.1975, s. 16